OpenLLM-France/wikimedia huggingface dataset:
# Cirrhitichthys bleekeri

Cirrhitichthys bleekeri és una espècie de peix pertanyent a la família dels cirrítids.

## Descripció

* Pot arribar a fer 8,2 cm de llargària màxima.

## Hàbitat

És un peix marí, associat als esculls i de clima tropical.

## Distribució geogràfica

Es troba a l'Índic oriental: l'Índia.

## Observacions

És inofensiu per als humans.

## Referències

* ↑ Bleeker, P., 1857. Achtste bijdrage tot de kennis der vischfauna van Amboina. Acta Soc. Sci. Indo-Neerl. v. 2: 1-102.
* ↑ «Entrada a uBio» (en anglès). [Consulta: 8 abril 2020].
* ↑ Day, F., 1874. On some new or little-known fishes of India. Proceedings of the General Meetings for Scientific Business of the Zoological Society of London 1873 (pt 3): 704-710.
* ↑ The Taxonomicon (anglès)
* 1 2 3 4 FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Randall, J.E., 1963. Review of the hawkfishes (Family Cirrhitidae). Proceedings of the United States National Museum 114(3472):389-451.

## Enllaços externs

* BioLib (anglès)
* AQUATAB
# Comtat de Washington

«Comtat de Washington» té aquests significats:
* Comtat de Washington (Alabama)
* Comtat de Washington (Arkansas)
* Comtat de Washington (Carolina del Nord)
* Comtat de Washington (Colorado)
* Comtat de Washington (Florida)
* Comtat de Washington (Geòrgia)
* Comtat de Washington (Idaho)
* Comtat de Washington (Illinois)
* Comtat de Washington (Indiana)
* Comtat de Washington (Iowa)
* Comtat de Washington (Kansas)
* Comtat de Washington (Kentucky)
* Comtat de Washington (Maine)
* Comtat de Washington (Maryland)
* Comtat de Washington (Minnesota)
* Comtat de Washington (Mississipi)
* Comtat de Washington (Missouri)
* Comtat de Washington (Nebraska)
* Comtat de Washington (Nova York)
* Comtat de Washington (Ohio)
* Comtat de Washington (Oklahoma)
* Comtat de Washington (Oregon)
* Comtat de Washington (Pennsilvània)
* Comtat de Washington (Rhode Island)
* Comtat de Washington (Tennessee)
* Comtat de Washington (Texas)
* Comtat de Washington (Utah)
* Comtat de Washington (Vermont)
* Comtat de Washington (Virgínia)
* Comtat de Washington (Wisconsin)
# Confeti

El confeti, paperets o paper picat és un element festiu propi de Nadal o del carnaval consistent en petites peces de paper de colors brillants o mats que es llancen a l'aire i queden durant un temps "en suspensió" per donar un to festiu a la celebració.
La paraula ve de l'italià confetti, petits dolços fets d'ametlles i sucre, usualment com regals de matrimoni. La paraula italiana per confeti de paper és coriandoli.
Originàriament, el que es llançava a l'aire al pas d'emperadors i reis eren pètals de flors, segurament per això procedeix aquesta tradició molt més econòmica de guarnir les festes.
Ja fa 5.000 anys es conreaven a l'antiga Xina roses per tal d'utilitzar els seus pètals a manera de confeti. Pel que els orígens van poder ser en diferents llocs i èpoques.
A Espanya el confeti tradicional utilitzat fins fa poc era rodó i com la secció d'un dit. En els últims anys això ha canviat considerablement, i la introducció de sistemes professionals de llançament, ha permès realitzar veritables espectacles amb confeti i serpentines.
De tradició americana i canadenca, aquest confeti és rectangular i planeja donant voltes i produint una mena de coreografia i efectes visuals molt vistosos.
La visualització d'aquests efectes per televisió a través de la copa d'Europa de futbol i la UEFA, va produir una popularització molt patent avui en dia en publicitat i tot tipus d'esdeveniments.
L'impacte de l'espectacle de serpentina i confeti en el "chupinazo" dels sanfermines durant set anys seguits ha contribuït a popularitzar aquest confeti.
# Bambú de ferro

El bambú de ferro (Ferrocalamus strictus) són del gènere Ferrocalamus de la família de lesPoàcies i de la subfamília dels bambusoides. El bambú de ferro és una espècie de bambú de muntanya. El gènere Ferrocalamus és endèmic de les àrees del sud de Yunnan (Xina), de 900 a 1.200 m per sobre del nivell de mar.
El gènere Ferrocalamus de vegades és considerat un sinònim d'Indocalamus. No obstant això, el Ferrocalamus té més aspecte d'arbre mentre que l'Indocalamus és un arbust.
# Cherry Island

L'illa Cherry (en gaèlic, Eilean Muireach, que significa 'illa de Murdoch') és l'única illa del Llac Ness, a les Terres altes d'Escòcia, i és un exemple de crannog. L'illa es troba a uns 140 metres de la riba, prop de l'extrem sud del llac. Originalment, l'illa feia 49 per 51 metres, però actualment és més petita en créixer el nivell del llac quan aquest va passar a formar part del canal de Caledònia. La pujada del nivell del llac va causar la total desaparició d'una illa natural propera, l'illa Dog.
Durant el segle xv, sobre l'illa hi havia un castell, construït amb pedra i fusta de roure, que probablement era usat com a refugi fortificat. S'ha suggerit que l'illa Cherry podia haver estat una cabana o refugi de caça, amb l'illa Dog com a llar per als gossos de caça.

## Referències

* 1 2 3 «O. Blundell (1909) Proceedings of the Society of Antiquaries of Scotland Vol 43 pp159-164». Arxivat de l'original el 2008-10-31. [Consulta: 6 juliol 2010].

## Enllaços externs

* Highland Council Press Release Arxivat 2012-12-23 at Archive.is, fotografies i informació sobre la Cherry Island.
# Coroa Vermelha

Coroa Vermelha és una cala a la part més meridional de l'estat de Bahia (Brasil), situada entre Santa Cruz Cabrália i Porto Seguro.
És la seu de la reserva indígena Pataxó, amb un poble on els autòctons venen artesania (collarets de llavors, estris de cuina, etc.). També s'hi troba la platja homònima, on es va produir el descobriment oficial del Brasil el 22 d'abril de 1500 i la primera missa al Brasil, que va ser celebrada pels sacerdots de la flota de Cabral el 26 d'abril de 1500.
Rep el nom del gran escull de corall de color taronja que té.

## Referències

* ↑ «Praias da Coroa Vermelha e Mutá» (en portuguès). Férias Brasil.
* ↑ «Coroa Vermelha, S. Cruz Cabrália» (en portuguès). Férias Brasil.
* ↑ «Coroa Vermelha - Santa Cruz Cabrália BA» (en portuguès). Hjobrasil. Arxivat de l'original el 2013-07-30. [Consulta: 7 setembre 2024].
* ↑ «Santa Cruz Cabrália» (en portuguès). Guia do Litoral. Arxivat de l'original el 2014-03-26. [Consulta: 7 setembre 2024].
# Hemaris

Hemaris és un gènere de lepidòpters ditrisis de la família Sphingidae coneguts vulgarment com a papallones picaflor. Tenen una distribució holàrtica, amb 17 espècies distribuïdes en el Nou i el Vell Món. Les larves s'alimenten principalment d'herbes o arbustos de les famílies del card (Dipsacaceae) i dels lligaboscs (Caprifoliaceae).

## Descripció

Els ous són petits, esfèrics i de color verd pàl·lid.
Les larves són cilíndriques i amb berrugues o tubercles. Sovint les berrugues tenen bolets o espines. La majoria de les larves són verdes o marrons, però hi ha algunes variacions de color. Totes tenen una banda longitudinal dors lateral distintiva des del cap fins a la banya en l'extrem posterior.
La pupa s'embolica en un capoll de teixit molt solt; les pupes d'algunes espècies són brillants. Hi ha un tubercle prominent al costat de cada ull. El cremaster és gran i aplanat.
L'imago o adult és una papallona diürna de cos robust que s'assembla als borinots en la forma del cos. Sovint es confon amb colibrís o picaflors per la seva forma de volar i se'ls sol donar el nom comú de papallona picaflor. Les ales tenen parts transparents que han perdut la seva coberta d'escates durant els primers vols. Les antenes de tots dos sexes tenen forma de mall ben pronunciat i amb forma lleugerament de ganxo. L'abdomen acaba en forma de ventall. Els adults s'alimenten del nèctar de les flors i són bons pol·linitzadors.

## Taxonomia

* Hemaris affinis Bremer, 1861
* Hemaris aksana (Le Cerf, 1923)
* Hemaris alaiana (Rothschild i Jordan, 1903)
* Hemaris beresowskii Alpheraky, 1897
* Hemaris croatica (Esper, 1800)
* Hemaris dentata (Staudinger, 1887)
* Hemaris diffinis (Boisduval, 1836)
* Hemaris ducalis (Staudinger, 1887)
* Hemaris fuciformis (Linnaeus, 1758)
* Hemaris galunae Eitschberger, Müller & Kravchenko, 2005
* Hemaris gracilis (Grote & Robinson, 1865)
* Hemaris molli Eitschberger, Müller & Kravchenko, 2005
* Hemaris ottonis (Rothschild i Jordan, 1903)
* Hemaris radians (Walker, 1856)
* Hemaris rubra Hampson, [1893]
* Hemaris saldaitisi Eitschberger, Danner & Surholt, 1998
* Hemaris saundersii (Walker, 1856)
* Hemaris senta (Strecker, 1878)
* Hemaris staudingeri Leech, 1890
* Hemaris syra (Daniel, 1939)
* Hemaris thetis Boisduval, 1855
* Hemaris thysbe (Fabricius, 1775)
* Hemaris tityus (Linnaeus, 1758)
* Hemaris venata (Felder, 1861)
* Hemaris croatica
* Hemaris diffinis
* Hemaris fuciformis
* Hemaris gracilis
* Hemaris saundersii
* Hemaris thetis
* Hemaris thysbe
* Hemaris tityus

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
# Buriasco

Buriasco és un comune (municipi) de la ciutat metropolitana de Torí, a la regió italiana del Piemont, situat a uns 30 quilòmetres al sud-oest de Torí. A 1 de gener de 2019 la seva població era de 1.351 habitants.
Buriasco limita amb els següents municipis: Pinerolo, Scalenghe, Cercenasco, Macello i Vigone.

## Referències

* ↑ «Resident population on 1st january» (en anglès). ISTAT. [Consulta: 6 abril 2020].
# Trient

«Trient» té aquests significats:
* Trient o tremís, moneda daurada de l'antiguitat tardana
* Trient (municipi), municipi del cantó suís del Valais, al districte de Martigny
* Glacera del Trient, element orogràfic al sud de Martigny al cantó del Valais (Suïssa)
* Refugi de Trient o Cabane du Trient (francès), refugi d'alta muntanya a la zona suïssa del massís del Mont Blanc, a sobre del poble de Trient
# Seu

* Per a altres significats, vegeu «Seu (desambiguació)».
El seu és el greix cru de vedella, xai o altres animals remugants, especialment aquell que és dur i que es troba al voltant del llom i dels ronyons. Té un punt de fusió d'entre 45 i 50 °C i de congelació entre 37 i 40 °C. El seu baix punt de fusió significa que és sòlid a temperatura ambient però fon fàcilment a temperatures moderades, com al vapor. S'empra per a fer sabons.
També es coneix amb el mateix nom a la versió processada d'aquest greix, que s'utilitza com a matèria primera industrial i que, a diferència de la versió crua, no requereix refrigeració per a la seva conservació, sempre que s'emmagatzemi en envasos segellats que en previnguin l'oxidació. A la indústria també es considera seu qualsevol greix que compleixi certs paràmetres tècnics, incloent el punt de fusió, i és comú l'obtingut d'altres animals (com el porc) o fins i tot de fonts vegetals.

## Usos culinaris

El seu resulta essencial en l'elaboració de púdings al vapor tradicionals britànics, com el púding de Nadal, i de la massa per al steak and kidney pudding, que dona una crosta suau, en contrast amb la cruixent pasta brisa. També és un ingredient del mincemeat tradicional.

## Usos industrials

El seu també pot usar-se com a fundent per a soldadures i és l'ingredient principal d'alguns condicionadors de cuir.

### Sabons

El seu solia usar-se en sabons per a afaitar de luxe, especialment en els de marques britàniques d'elit com Geo.F. Trumper, Truefitt & Hill i Taylor of Old Bond Street. Encara que aquestes marques empren ara una base de glicerina, segueixen existint sabons fets amb seu, incloent els de la marca nord-americana The Art of Shaving. Aquests sabons són fàcilment identificables, ja que solen incloure sodium tallowate (tallow és ‘seu’ en anglès) com un dels seus primers tres ingredients. Les barres de crema per a afaitar d'Arko segueixen usant potassium tallowate com a ingredient principal i es consideren de molt bona qualitat.

## Referències

* ↑ «Seu». Cercaterm. TERMCAT, Centre de Terminologia.
* ↑ «Hey! It's Flux» (en anglès). fantasyglass.com. [Consulta: 18 agost 2010].
* ↑ «Arko shaving soap» (en anglés). The Shave Den. [Consulta: 18 agost 2010].

## Notes

* ↑ Escrit «sèu», amb accent diacrític, fins a la reforma ortogràfica del 2016 i encara avui discrecionalment per evitar l'ambigüitat.
Viccionari
# Sierra Nevada Corporation

Sierra Nevada Corporation (SNC) és una empresa estatunidenca especialitzada en proveir de sistemes electrònics i integrats de microsatèl·lits, telemedicina, i serveis de transport orbital comercial. Sierra Nevada Corporation opera sota el lideratge del conseller delegat, Fatih Ozmen i el President, Eren Ozmen. La companyia té contractes amb les Forces Armades dels Estats Units d'Amèrica, la NASA i empreses de vol espacial privat. Té seu a Sparks, Nevada.
SNC dona suport a àrees de negoci, subsidiàries i afiliats amb prop de 3.000 empleats a 34 ubicacions a 19 estats dels Estats Units, Anglaterra, Alemanya i Turquia.

## Referències

* 1 2 «About Sierra Nevada Corporation».

## Enllaços externs

* Lloc web de Sierra Nevada Corporation
# Sierra Nevada de Santa Marta

Sierra Nevada de Santa Marta és un sistema muntanyós que es troba al nord de Colòmbia i que és independent dels Andes. És la formació muntanyosa litoral més alta del món, elevant-se abruptament des de les costes del Mar Carib fins a arribar a una altitud de 5.775 metres en els seus cims nevats, ubicats a tan sols 42 quilòmetres d'aquest. Els punts més elevats de la serralada, i al mateix temps de Colòmbia són el Pic Simón Bolívar i el Pic Cristóbal Colón.
És un grup compacte, relativament petit en superfície, uns 17.000 km², i completament envoltat per terres amb elevacions que no arriben als 200 metres. Això fa que es parli d'ella com d'un sistema aïllat dels Andes i que els seus cims més alts tinguin la cinquena prominència més alta de tots els cims de la Terra.
La Sierra Nevada de Santa Marta forma part del Parc Nacional Natural Sierra Nevada de Santa Marta i del Parc Nacional Natural Tayrona i es troba repartida entre els departament del Magdalena, La Guajira i del Cesar.

## Enllaços externs

* Santa Marta montane forests (World Wildlife Fund)
* Santa Marta Páramo (World Wildlife Fund)
* Sinú Valley dry forests (World Wildlife Fund)
* The Lure of Colombia's Lost City by Mark Henderson, The Guardian, October 24, 2009
* Sierra Nevada de Santa Marta a peakbagger.com (anglès)
# Sierra Nevada (Mèxic)

La sierra Nevada (serra Nevada) de Mèxic, coneguda també com a Eix Volcànic Transversal o cordillera Neo-Volcánica (serralada Neovolcànica), és una cadena muntanyosa que s'estén 900 km de l'est cap a l'oest a la regió central del país, des de l'estat de Michoacán fins a l'estat de Veracruz, travessant l'estat de Mèxic i el Districte Federal. S'uneix, als extrems nords amb la sierra Madre oriental i la sierra Madre occidental, i al sud amb la sierra Madre del Sur.
El seu cim més alt, i el més alt de Mèxic és el pico d'Orizaba, amb 5.610 m, també conegut com a Citlatépetl, que en nàhuatl significa 'muntanya de l'Estrella'. Altres volcans de la sierra Nevada són: Nevado de Colima (4.399 m), Paricutín (2774 m), Nevado de Toluca (4.577 m), Popocatépetl (5.452 m), Iztaccíhuatl (5.286 m), Matlalcueitl (4.461 m) i Cofre de Perote (4282 m).
La ciutat de Mèxic és a l'oest dels volcans Popocatépetl i Iztaccíhuatl i a l'est del Nevado de Toluca, en una vall de 2.200 metres d'altitud.
# Shrewsbury (Missouri)

Shrewsbury és una població dels Estats Units a l'estat de Missouri. Segons el cens del 2000 tenia 6.644 habitants.

## Demografia

Segons el cens del 2000, Shrewsbury tenia 6.644 habitants, 3.266 habitatges, i 1.407 famílies. La densitat de població era de 1.793,9 habitants per km².
Dels 3.266 habitatges en un 17,3% hi vivien nens de menys de 18 anys, en un 34% hi vivien parelles casades, en un 7,5% dones solteres, i en un 56,9% no eren unitats familiars. En el 47,5% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,8.
Per edats la població es repartia de la següent manera: un 15,6% tenia menys de 18 anys, un 10,8% entre 18 i 24, un 29,8% entre 25 i 44, un 17,4% de 45 a 60 i un 26,3% 65 anys o més.
L'edat mediana era de 40 anys. Per cada 100 dones de 18 o més anys hi havia 74,2 homes.
La renda mediana per habitatge era de 40.896 $ i la renda mediana per família de 57.007 $. Els homes tenien una renda mediana de 40.951 $ mentre que les dones 35.018 $. La renda per capita de la població era de 27.479 $. Entorn del 3,1% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shrewsbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Shrewsbury». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Serra de la Canya (Queralbs)

La Serra de la Canya és una serra situada entre els municipis de Queralbs i de Vilallonga de Ter a la comarca del Ripollès, amb una elevació màxima de 2.586 metres.

## Referències

* ↑ «Serra de la Canya (Queralbs)». Gran Enciclopèdia Catalana. Barcelona: Grup Enciclopèdia Catalana.
* Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Serra de la Canya (Montmajor)

* Per veure l'article sobre la serra del mateix nom del Ripollès aneu a Serra de la Canya
La Serra de la Canya és una serra situada entre els municipis de Montmajor (Berguedà) i Navès (Solsonès), amb una elevació màxima de 896,1 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra de la Collada

La Serra de la Collada és una serra al terme municipal de Baix Pallars, a la comarca del Pallars Sobirà, dins de l'antic terme de Peramea. És a la zona central-meridional d'aquell antic terme, al sud de la vila de Peramea, a l'est del poble de Pujol, i al sud-oest del de Llaràs.
# Simó III de Montfort

Simó III de Montfort "el Jove" (?– 1181), fou un noble francès baró de Montfort i en morir el seu germà, esdevingué comte de d'Évreux.

## Orígens familiars

Era fill d'Amaurí III de Montfort.

## Matrimoni i descendents

Es casà amb Matilda. D'aquest matrimoni nasqueren:
* Amaurí V d'Évreux, que heretà el comtat de d'Évreux
* Simó de Montfort, que heretà la baronia de Montfort i fou pare de Simó IV de Montfort.
* Bertrada de Montfort
* Guiu de Montfort
* Petronella de Montfort
* Gerberga de Montfort

## Notes

* ↑ Morí el 1188. Segons la wikipèdia francesa, es tractaria d'un personatge no identificat fins ara i que havia estat confós amb el seu pare per tenir el mateix nom. Aquest fet alteraria la numeració convencional, de manera que Simó IV de Montfort hauria de ser Simó V de Montfort.
Simó III de Montfort Llinatge de Montfort Mort: 1181 :
| Precedit per: Amaurí III de Montfort (pare) | Baró de Montfort (Llista de barons de Montfort) (1137-1181) | Succeït per: Simó IV de Montfort (net) |
| Precedit per: Amaurí IV d'Évreux (germà mort sense fills) | Comte d'Évreux (Llista de comtes d'Évreux) (1140-1181) | Succeït per: Amaurí V d'Évreux (fill) |
# Simó III de Saarbrücken

Simó III (c. 1180–1243) fou comte de Saarbrüken (també escrit Sarrebruk) des de l'any 1207 fins a la seva mort.

## Biografia

Simó III era el fill primogènit de Simó II de Saarbrücken i de la seva esposa Liutgarda de Leiningen. Simó heretà del seu pare el Comtat de Saarbrücken, mentre que el seu germà Friedrich heretà el de Leiningen, un altre germà anomenat Heinrich fou bisbe de Worms.
En la crisi successòria al títol d'emperador del Sacre Imperi Romanogermànic, 1208-1215, sorgida a la mort de Felip de Suàbia, donà suport al candidat de Hohenstaufen. Això no obstant, reconegué Otó de Bruswick (1175-1218) com a rei d'Alemanya i assistí a la coronació de Frederic II com a emperador, el 1215 quan Otó abdicà.
Simó III participà en el Setge de Damiata (1218–1219) i en fou l'encarregat de prendre decisions mentre els altres caps de la Cinquena Croada, que havien estat dispersats pel temporal, arribaven.

## Matrimonis i descendència

Segons una font no del tot fiable, Simó III s'hauria casat amb la vídua Gertrude de Dagsburg/Dachsburg (c.1190 - 1225) i seria el seu tercer marit. Els genalogistes creuen més probable que fos el nebot de Simós III, dit Simó de Leiningen (c. 1205 - 1234/36), fill del seu germà Friedrich, qui es casà amb Gertrude el 1224. En data desconeguda, entre el 1215 i el 1220 Simó III es casà amb Laureta (1195 - a.1226), filla de Frederic II, dud de Lorena amb qui tingué un fill i quatre filles:
* Dietrich (? –† c. 12 maig 1227) ∞ Johanna d'Apremont
* Laura (? –† c. 13 novembre 1270) ∞ I. Gottfried II d'Apremont († 1250) ∞ II. Dietrich Luf I de Kleve
* Matilde (? –† 1276) ∞ I. Simó II, senyor de Commercy († 1247/48) ∞ II. Amadeu, senyor de Montfaucon († 1280)
* Joana (? –† c. 1286) ∞ (vor 1235) Simó V, senyor de Clefmont-en-Bassigny († 1280)
* Elisabet (? –† c 1271) ∞ Hug III, comte de Lützelstein († 1280)
Després de la mort de Dietrich el 1227, escollí Laura com a hereva del Comtat de Saarbrücken, en un document oficial signat el 1235 amb el bisbe de Magúncia com a testimoni, però donava una participació a cadascuna de les filles. A la mort de Laura, Mathilde obtingué el títol de comtessa de Saarbrücken, però el bisbe Lorenz de Leistenberg, s'oposà i el fill de Matilde, Simó IV, en fou el beneficiari.

## Referències

* ↑ Heiberger, 1983, p. 14-16.
* ↑ Runciman, 1987, p. 151.
* 1 2 Cawley, Charles. «Nobility of Upper Lotharingia, Medieval Lands database». Foundation for Medieval Genealogy.

## Bibliografia

* Heiberger, Hans. Die Grafen von Leiningen-Westerburg, Ursprung - Glanz - Niedergang. Grünstadt: Verlag Kiliandruck, 1983. ISBN 3-924386-00-5.
* Mohr, Walter. Geschichte des Herzogtums Lothringen. III. Saarbrücken: Die Mitte, 1974, p. 104.
* Runciman, Steven: A History of the Crusades, 3. {{{títol}}}. Cambridge University Press, 1987.
# Skrabské

Skrabské és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1321.
# Smyrna

«Smyrna» té aquests significats:
* Esmirna, ciutat de Turquia
* Smyrna (Carolina del Sud)
* Smyrna (Delaware)
* Smyrna (Geòrgia)
* Smyrna (Maine)
* Smyrna (Nova York)
* Smyrna (Tennessee)
* New Smyrna Beach, població dels Estats Units a l'estat de Florida